  Майя Бывальцева Нылпиослы суредъёсын но удмурт кылъёсын пазлъёс поттӥз «Монами» дизайн-мастерской. Соос покчиослы но бадӟымгес пиналъёслы чакламын, вераз ивортодэтъя «Удмуртия» агентстволы мастерскойлэн кивалтӥсез Андрей Соловьёв. Пазлъёс А5 быдӟалаен лэсьтэмын. Люкетъёсыз нылпилэн арлыдэзъя висъясько. 3–4 аресъем покчиослы — 12 люкетъёслэсь. Соосты нылпи огназ но люканы быгатоз. 5 ареслэсь бадӟымгес пиналъёслы — 63 люкет Андрей Соловьёв, «Монами» удмурт дизайн-мастерскойлэн кивалтӥсезПазл вылэ пуктэм тусъетъёслэн удмурт нимъёссы ӟуч но англи кылъёсы берыктыса сётэмын. Суредъёс вылын пӧртэм пӧйшуръёс, нымы-кибыос, машинаос. Али тодмо суредъёслы саклык висъямы, соос пичи пиналъёслы тунсыко луо, эшшо кылъёс ватсасько. Кутскон вылысь сыӵе пуштросэн серия лэсьтыны малпамы. Вань малпанъёс мукетгес суредъёс пуктон пумысен, кылсярысь, выжыкылъёсысь пресонажъёсъя удмурт иллюстрациос яке эшшо мар ке. Татын учконо, кыӵе арлыдо пиналъёслы чакламын соос луозы Андрей Соловьёв, «Монами» удмурт дизайн-мастерскойлэн кивалтӥсезСолэн верамезъя, пазлъёс кылдытыны малпан лыктӥз аслэсьтыз пинал дырзэ тодаз вайыса но пиез шоры учкыса. «Пинал дыръямы пазлъёс милемлы тунсыко вал, али пие но соосты бичанэн выре. Соин малпан кылдӥз, нош малы асьмелэн удмурт пуштросэн пазлъёсмы ӧвӧл. Малы нылпи Микки-Маусэз бичаны кулэ, куке быгатысал Тол Бабаез яке Лӧпшо Педунез, яке, али милям сямен, кыӵе ке темая суредъёсты», — шуиз Андрей Соловьёв. Нылпиез огназэ телевизор яке планшет азьын пукем интые, солы пазлъёс сётыны ӟечгес луоз, лыдъя дизайнер. Озьы ик анай-атаен ӵош шудыны, кылъёсты дышетыны умой луонлык кылдэ. Тегъёс: Мерлык Киров Удмуртия пиналъёс удмурткыл  